

עודכן: 5.5.2017

**שם:** **חברת הקונגרס אליאנה רוס-לטינן – Ileana Ros-Lehtinen**
**שיוך מפלגתי:** רפובליקנית

**מדינה:** פלורידה

 **תפקיד מרכזי:** **יו"ר תת ועדת מזה"ת וצפון אמריקה (תחת ועדת החוץ)**

 **חברה בוועדות:** חוץ; מודיעין

**קוקוסים רלוונטיים:** יו"ר הוועידה ההיספאנית, תיירות, נשים, הודו, זכויות אדם **נבחרה לראשונה:** 1989

**תאריך לידה:** 15/7/52 • **מקצוע:** מורה • **דת:** אפיסקופלית • **מצב משפחתי:** נשואה + 4

|  |
| --- |
|  |

**מאפיין פוליטי:**

מחוקקת ותיקה ומוערכת מאוד, שהודיעה כי לא תתמודד לבחירה מחדש בבחירות הבאות. על אף היותה רפובליקנית, מגיעה ממחוז בחירה עם רוב דמוקרטי מובהק. פעילה מאוד בנושאי הגירה ויחסי ארה"ב-קובה. בנוסף, פעילה מאוד בעניינינו ונלחמת לקידום סנקציות על איראן וצפ"ק ונגד מימון טרור.

**משקל פוליטי:**

* יו"ר ועדת החוץ של ביה"נ בשנים 2011-2013. מכהנת כיום כיו"ר תת ועדת מזה"ת וצפון אפריקה.

**אישי:**

* ילידת קובה, שהיגרה ב–1959 לפלורידה דרך הים. האישה הקובנית-אמר' וההיספאנית הראשונה שנבחרה לקונגרס.
* מחוקקת נמרצת אך זהירה, שאינה נלהבת להיכנס לעימותים, למעט במקרים הנוגעים לקובה ולישראל. בעקבות דאגה בנושא קובה החליטה לרוץ לקונגרס.
* בעלה (יוצא ויטנאם), מעורב בפוליטיקה המקומית במיאמי. בנה שירת ב-2006 בלחימה בעיראק כחייל מרינס.
* מחוז בחירתה (אזור מיאמי ומיאמי ביץ') מורכב מהיספאנים רבים יוצאי קובה ומקהילה יהודית גדולה, שברובה דמוקרטית וכן קהילה גדולה של הומוסקסואלים.

**פנים:**

* **מאפיין מרכזי**: פעילה בנושאי הגירה וזכויות אדם. מרבה להתנגש עם הקו של מנהיגי מפלגתה בנושאי הגירה ובריאות.
* **הגירה:** הצביעה נגד הקמת החומה בין ארה"ב למקסיקו ונגד הצעה לאסור שהייה בארה"ב ללא אישורים מתאימים לכך.
* **בריאות:** הצביעה (5/17) נגד חקיקה להחלפת רפורמת הבריאות של אובמה, בניגוד לרוב חברי מפלגתה.

**חוץ והגנה:**

* **מאפיין מרכזי**: מחוקקת פעילה מאוד בענייני חוץ.
* **איראן:** הצביעה נגד ההסכם עם איראן ותמכה בחקיקה המחייבת את אשרור הקונגרס להסכם. פעילה מאוד בנושא חקיקת הסנקציות נגד איראן, תומכת בסנקציות על איראן, ושישבנה חקיקות רבות בנושא. בקונגרס הנוכחי מששבנת את חקיקת הסנקציות נגד התוכנית הבליסטית של איראן.
* **רש"פ:** מתנגדת חריפה להעברת כספים לרש"פ. מצהירה בעקביות כי האינטרס של ארה"ב מחייב בחינה מחדש של הנושא ואף יזמה (2/16) חקיקה בנושא. שישבנה (2/17) את חקיקת טיילור פורס לשלילת תקציבים מהרש"פ.יזמה (4/16) מכתב מחוקקים הקורא לרש"פ שלא לנקוט בצעדים חד צדדיים, ומצהיר כי על ארה"ב להטיל וטו על מהלכי הרש"פ במועבי"ט, וכן (11/15) על מכתב מחוקקים הקורא לנשיא עבאס לפעול נגד ההסתה ברש"פ.
* **חיזבאללה:** תמכה במהלך להכליל את חיזבאללה כארגון טרור ע"י הא"א, בנוסף, שלחה מכתב מחוקקים לאשטון בנושא, וכן מכתב לממשלת בולגריה המחזק אותם על תוצאות חקירת הפיגוע בבורגס.

**ישראל ויהודים:**

* **מאפיין מרכזי:** אחת המחוקקות הפעילות והתומכות ביותר בענייננו.
* **החלטה 2334:** שישבנה (1/17) חקיקה הצהרתית נגד החלטת מועבי"ט 2334 המכנה אותה מכשול לשלום.
* **או"ם:** מבקרת תדיר את החלטות הארגון האנטי ישראליות ובהן ההצהרה השוללת את הקשר היהודי להר הבית, החלטת המועצה לז"א לגנות את ישראל, וקבלת פלסטין כחברה באונסק"ו. מרבה להצהיר כי על הממשל לגלות עמדה תקיפה בנושא ושישבנה (10/15) חקיקה הצהרתית להגבלת המימון האמריקני לאונר"א.
* **ביטחון:** שישבנה (5/16) חקיקה הקוראת לממשל להאיץ את החתימה על מזכר ההבנות הביטחוני עם ישראל. שישבנה (7/14) חקיקה הצהרתית האומרת כי לישראל הזכות להגן על עצמה מפני ירי הרקטות של חמאס, ואשר מגנה את השימוש של חמאס באזרחים כמגן אנושי. שישבנה (4/14) את חקיקת הנוירו-סיאנא המשותפת לארה"ב וישראל (בהובלת חה"ק פתח), הובילה את חקיקה השת"פ האסטרטגי שכללה בתוכה גם את חקיקה הויזה וייבר.
* **כלכלה:** שישבנה חקיקות (12/15, 3/17) המכירות בחשיבות הקשרים הכלכליים בין ארה"ב וישראל ומעודדת פיתוח קשרים בתחומים נוספים וחתמה (3/16) על מכתב להידוק שיתוף הפעולה בתחום האנרגיה.
* **ירושלים:** שישבנה (1/17) חקיקה להכרה רשמית של ארה"ב בירושלים כבירת ישראל. יזמה (10/16) על מכתב מחוקקקים לאונסק"ו בקריאה לא לשכתב את ההיסטוריה היהודית של ירושלים.
* **אנטישמיות:** פעילה מאוד בנושא המאבק בתופעה. הובילה (3/17) מכתב מחוקקים לנשיא טראמפ בקריאה לשפר את מאבקה של ארה"ב באנטישמיות, וחתמה על מכתב נוסף הקורא לטראמפ למנות שליח מיוחד לטיפול בנושא. שישבנה (9/16) את חקיקת המאבק באנטישמיות וכן (3/16) חקיקה לטיפול בפליטים ממדינות ערב ואיראן.
* **BDS:** שישבנה (2/16) את חקיקת המאבק ב-BDS.
* **חלל:** שישבנה (2/17) חקיקה המעודדת שת"פ ישראלי – אמריקני בתחום החלל.
* **שונות:** יזמה (3/17) חקיקה הצהרתית לזכר הרוגי הפיגוע בשגרירות ישראל בארגנטינה; שישבנה חקיקות הצהרתיות להנצחת זכרם של יצחק רבין ושמעון פרס ז"ל.
* **ביקורים בארץ:** ביקרה בישראל לאחרונה במאי 2016.
* **נאום רה"מ:** השתתפה בנאום.